**KRITERIJI I MJERILA OCJENJIVANJA  UČENIKA  U NASTAVI HRVATSKOGA JEZIKA**

**Učiteljica Sandra Janković           Školska godina 2017./ 2018.**

|  |  |  |  |  |  |
| --- | --- | --- | --- | --- | --- |
| **Ocjena** | **Hrvatski jezik** | **Književnost** | **Jezično izražavanje** | **Medijska kultura** | **Lektira** |
|  5 | Ističe se na satima obrade jer koristi predznanje, a jezične sadržaje primjenjuje prikladno i ispravno u jezičnom izražavanju. | Učenik konkretno i jasno prosuđuje, analizira, interpretira književna djela, primjenjuje stečena znanja iz književno- teorijskog nazivlja. | Sadržajno, točno i izrazito lijepo se pismeno izražava, primjenjujući pravila pravopisne i gramatičke norme. Ima razvijen kritički odnos prema vlastitom i tuđem pismenom izražavanju. Usmeno se izražava logično, jezgrovito i slikovito. Lako komunicira i spretno se izražava. Izrazito lijepo povezuje riječi, sliku i pokrete. | Ima vrlo razvijene sposobnosti za komunikaciju s medijima. Zanimanje i znanje o medijskoj kulturi na najvišoj  su razini. Aktivno sudjeluje u raščlambi gledanog filma, TV - emisije. | Pokazuje iznimno zanimanje za lektiru. Redovito čita lektire, nekada i više od zadanoga. Na satovima lektire zrelo i kvalitetno analizira djelo prema zadanim kriterijima, sudjeluje u skupnom radu i raspravama. Ispunjava zadatke gramatički i pravopisno točno. |
|  4 | Lako usvaja jezične sadržaje i primjenjuje ih u jezičnom izražavanju. Aktivan u otkrivanju pojedinih jezičnih značajki. | Učenik konkretno i jasno analizira književna djela primjenjujući stečena znanja iz književno-teorijskog nazivlja. | Učenik se sadržajno točno pisano izražava, primjenjujući pravopisne i gramatičke norme primjereno njegovoj dobi. | Zanimanje i znanje o medijskoj kulturi  vrlo su razvijeni. Sudjeluje u raščlambi gledanog filma, TV-emisije. | Redovito čita lektiru. Na satovima lektire analizira djelo prema zadanim kriterijima, sudjeluje u skupnom radu i raspravama. Ispunjava zadatke gramatički i pravopisno točno. |
| 3 | Učenik usvaja jezične sadržaje, primjenjuje  ih s manjim pogreškama u pismenom izražavanju. Traži potporu učitelja. | Učenik sudjeluje u analizi i interpretaciji književnih djela, a uz malu pomoć učitelja može primijeniti stečena znanja iz književno- teorijskog nazivlja. | Učenik dobro izgovara sve glasove, naglaske i intonacijska sredstva. Usmeni izraz nije uvijek jezgrovit i izražajan. U pismenom izražavanju učenik obraća pozornost na sadržaj, ali s pogreškama u pravopisnom i gramatičkom području. | Rado boravi u školskoj knjižnici, a teže usvaja pojmove vezane za komunikaciju s medijima. | Redovito čita lektiru, ali zadane kriterije na satu lektire na ispunjava do kraja; uz pravopisne i gramatičke pogreške. |
| 2 | Uz stalnu pomoć učitelja djelomično usvaja jezične sadržaje koje, kroz dopunski rad, treba višestruko ponavljati. | Učenik povremeno sudjeluje u analizi književnih djela. Teško  usvaja književno-teorijsko nazivlje. Potrebna stalna pomoć učitelja. | Pisano se izražava uz pomoć učitelja i to s čestim pravopisnim i gramatičkim pogreškama. Usmeno se teže izražava uz pomoć poštapalica i lokalnih, neknjiževnih izraza. Rječnik je siromašan. | Zanimanje za medijsku kulturu je povremeno i slabo izraženo. Uz učiteljevupomoć interpretira dijelove filma, TV- emisije. | Ne čita redovito lektiru. Zadatke na satu lektire površno ispunjava. Može se uočiti da je poneko djelo pročitano, ali ne i s razumijevanjem te mu ga  je teško analizirati. |

|  |  |  |  |  |  |
| --- | --- | --- | --- | --- | --- |
| 1 | Jezični sadržaji nisu usvojeni. Niti uz pomoć učitelja ne prepoznaje jezičnu pojavu. | Ne može usvojiti književno-teorijsko nazivlje, niti uz pomoć učitelja analizirati književno djelo.  | Pisani je izraz skroman i neprimjeren dobi. Niti uz pomoć učitelja ne uspijeva primijeniti pravopisne i gramatičke norme. Teško se usmeno izražava i teško postiže poželjan stupanj komunikacije. | Znanje iz područja medijske kulture nije dovoljno. Ne pokazuje zanimanje, a niti uz učiteljevu pomoć ne može uspješno interpretirati TV-emisiju, film. | Ne čita lektiru. |